Σαλάτα με πρασινάδες, ψητά αχλάδια, ρόδι και καρύδια
Εξαιρετικής γεύσης σαλάτα με πικρά και γλυκά σαλατικά που δεν πολυχρησιμοποιούμε, μαζί με ψητά αχλάδια, ρόδι και τραγανά καρύδια.
30 γρ. μέλι θυμαρίσιο, 75 ml ξίδι από κόκκινο κρασί, 75 ml ελαιόλαδο, 4 αχλάδια ποικιλίας Φέτελ, με τη φλούδα  τους, κομμένα στα 8, χωρίς κουκούτσια *, 10 μικρά ξερά κρεμμυδάκια για στιφάδο (κοκκάρια), καθαρισμένα, κομμένα στη μέση, 40 ml ζεστό νερό, 5 γρ. μουστάρδα αγγλικού τύπου, πικάντικη, 3 σικορέ, χωρισμένα στα φύλλα τους (πετάμε τα εξωτερικά και κόβουμε τα μεγάλα στη μέση), 3 σκαρόλες ** χοντροκομμένες, 300 γρ. ανάμεικτα τρυφερά χόρτα εποχής, όπως ζοχοί, σέσκουλα, σπανάκια κ.ά., χοντροκομμένα, 100 γρ. καρυδόψιχα, ελαφρώς καβουρδισμένη στον φούρνο, τα σπόρια από 1 ρόδι, αλάτι, φρεσκοτριμμένο πιπέρι
Για τη σαλάτα με πρασινάδες, ψητά αχλάδια, ρόδι και καρύδια ξεκινάμε και σε ένα μπολ ανακατεύουμε το μέλι, 45 ml από το ξίδι και 15 ml από το λάδι.Προσθέτουμε τα αχλάδια και τα κρεμμυδάκια, αλατοπιπερώνουμε, ανακατεύουμε και αδειάζουμε σε ρηχό ταψί.Ψήνουμε τα υλικά σε προθερμασμένο φούρνο στους 220°C, για περίπου 20 λεπτά, μέχρι να πάρουν χρώμα.Τα μεταφέρουμε σε ένα μεγάλο πιάτο.Ρίχνουμε τα 40 ml ζεστό νερό στο ταψί και το ξύνουμε με ξύλινη σπάτουλα για να διαλυθούν τα καμένα υπολείμματα.Σε ένα μπολ βάζουμε το υπόλοιπο ελαιόλαδο, το υπόλοιπο ξίδι και τη μουστάρδα και ανακατεύουμε ελάχιστα, γιατί δεν θέλουμε να ομογενοποιηθούν τα υλικά, αλλά να παραμείνει το καθένα διακριτό.Προσθέτουμε το υγρό του ταψιού και ανακατεύουμε απαλά.Σε δυο μεγάλες πιατέλες μοιράζουμε τα σικορέ, τις σκαρόλες (ή τα μαρούλια φριζέ ή τα αντίδια), τα χόρτα, τη σάλτσα που ετοιμάσαμε, αλατοπιπερώνουμε και ανακατεύουμε.Σκορπίζουμε από πάνω τα καρύδια και τα ρόδια και γύρω γύρω το μείγμα αχλαδιών-κρεμμυδιών.Σερβίρουμε αμέσως.
Αχλάδι,Λαχανικά,Ρόδι,Χορτοφαγικά